JUMALAN SANA ON ELÄVÄ JA VOIMALLINEN
TEIDÄN TULEE JUURTUA JA PERUSTUA RAKKAUTEEN
VALVOKAA, OLKAA LUJIA USKOSSA,
OLKAA ROHKEAT JA VAHVAT
RUKOUSKOULU Jumalan Sanan rukous arkipäivässä
Tervetuloa Rukouskouluun rukoilemaan Jumalan sanaa.
Jumala rakastaa sinua, Hän rakastaa Pohjoismaiden ihmisiä.
Hän maksoi erittäin kalliin hinnan lunastuksesta ja pelastuksesta.
Tänään puhumme Paavalin rukouksista -
perustuen Roomalaiskirjeen sanaan, ja Paavalin rukouksiin.
Luemme Kirjoituksia ja rukoilemme Roomalaiskirjettä ja opimme, -
kuinka Paavali rukoili, jotta sai nähdä muutoksen Roomassa.
Ennenkuin menemme siihen, otan sinut mukaani ilmestykseen siitä, -
kuka Jumala on. Näin sanotaan Ilmestyskirjan luvussa 14:14.
Siinä sanotaan, että "elo on kypsynyt".
"Ja minä näin, ja katso: valkoinen pilvi, -
ja pilvellä istui Ihmisen Pojan muotoinen, -
päässänsä kultainen kruunu ja kädessänsä terävä sirppi.
Ja temppelistä tuli eräs toinen enkeli huutaen suurella äänellä -
pilvellä istuvalle: "Lähetä sirppisi ja leikkaa, -
sillä leikkuuaika on tullut, ja maan elo on kypsynyt".
Ja pilvellä istuva heitti sirppinsä maan päälle, ja maa tuli leikatuksi."
Kiitos Herra, että voimme kiittää sinua, että olet elon Herra.
Kiitos, että sato on kypsää Ruotsissa, Norjassa ja Suomessa -
ja muissakin Pohjoismaissa ja Sinä, Isä, olet sadon Herra.
Rukoilen, että ymmärrämme tehdä yhteistyötä kanssasi.
Rukoilen jokaisen seurakunnan puolesta, -
että he tekevät yhteistyötä kanssasi tänä elonkorjuuaikana.
Kiitos rukouksesta, työstä, toiminnasta ja yhteistyöstä Kristuksen ruumiissa.
Kiitos sanasta, jota luimme. Rukoilen sirpin puolesta, -
kun enkeli huusi suurella äänellä pilvellä istuvalle: -
"Lähetä sirppisi ja leikkaa".
Herra, rukoilemme alue alueelta, asuinpaikkamme puolesta, -
että näemme sadon.
Kiitos, että rakastat ihmisiä ja haluat vapauttaa ne, -
jotka ovat saatanan demonien kahleisiin sidottuja.
RUKOUSKOULU/ Paavalin rukoukset kansan ja kaupunkien puolesta
Nyt menemme seuraavaan osaan ja tarkastelemme -
Paavalin rukouksia Roomalaiskirjeessä.
Avaamme Room. 1:8-12.
Nyt rukoilemme ja luemme muutamia jakeita tästä Roomalaiskirjeestä.
Paavalin kehoituksia ja rukouksia, -
joita voimme käyttää rukouselämässämme, -
nähdäksemme Jumalan valtakunnan. Näin sanotaan Room 1:8:ssa:
"Ensiksikin minä kiitän Jumalaani -
Jeesuksen Kristuksen kautta teidän kaikkien tähden, -
koska teidän uskoanne mainitaan kaikessa maailmassa.
Sillä Jumala, jota minä hengessäni palvelen julistaen hänen Poikansa -
evankeliumia, on minun todistajani, kuinka minä teitä lakkaamatta muistan
aina rukouksissani, anoen, että minä jo vihdoinkin, jos Jumala tahtoo, -
pääsisin tulemaan teidän tykönne.
Sillä minä ikävöitsen teitä nähdä, -
voidakseni antaa teille jonkun hengellisen lahjan, -
että te vahvistuisitte, se on, että me yhdessä ollessamme -
virkistyisimme yhteisestä uskostamme, teidän ja minun."
Herra, haluamme rukoilla tämän sanan perusteella Kirjoituksia.
Kiitän Paavalia jakeesta 8.
"Ensiksikin minä kiitän Jumalaani Jeesuksen Kristuksen kautta -
teidän kaikkien tähden, -
koska teidän uskoanne mainitaan kaikessa maailmassa."
Rukoilen meidän, tässä rukouskoulussa olevien puolesta, -
että uskomme kasvaa ja sana menee syvemmälle, -
koska miehistä 7% ja naisista 13% lukee Raamattua, -
Isä, pyydämme tähän kasvua.
Pyydämme, että "uskomme tulee tunnetuksi koko Pohjolassa, -
että elämme Sanassa".
Kosketa jokaista katsojaa, miehiä, naisia, nuoria ja vanhuksia.
Jae 9. "Sillä Jumala, jota minä hengessäni palvelen -
julistaen hänen Poikansa evankeliumia, on minun todistajani, -
kuinka minä teitä lakkaamatta muistan, -
aina rukouksissani anoen, että... pääsisin tulemaan teidän tykönne."
Rukoilemme Jeesuksen nimessä, kuten Paavali, -
kaikkien soluryhmien ja pienryhmien puolesta Pohjoismaissa.
Kosketa uskonsisaruksiamme.
Voit rukoilla yhden tai kahden henkilön puolesta, joita ajattelet, -
kun olet mukana rukousohjelmassa.
Rukoilen niiden puolesta, jotka ovat eronneet seurakunnasta.
Herra, nostamme eteesi ne, jotka eivät tule seurakuntaan eri syistä johtuen.
Juuri nyt asetumme muurinaukkoon, kuten Paavali, -
että jakaisimme yhteisen uskomme.
"Sillä minä ikävöitsen teitä nähdä". Rukoilemme yksinäisten puolesta.
Kosketa miehiä ja naisia, nuoria ja vanhoja.
Murra Pohjoismaissa yksinäisyyden kirous. Pyydämme kohtaamispaikkoja.
Huomaan, kuinka Pyhä Henki alkaa muistuttaa minua asioista, -
kun rukoilen, ja samoin myös sinua. Kun rukoilee näitä jakeita, -
Hän muistuttaa, mitä tulee rukoilla profeetallisesti, joten jatka vain.
"Sillä minä ikävöitsen teitä nähdä, voidakseni antaa teille -
jonkun hengellisen lahjan, että te vahvistuisitte."
Herra, pyydän hengellisiä lahjoja, joita harjoiteltaisiin käyttämään.
Rukoilen niiden puolesta, joilla on useita hengellisiä lahjoja.
Tulkoon ne esiin raamattukouluissa, kodeissa, -
seurakunnissa, eri paikoissa. Kiitän, Isä, siitä.
Jae 12. "se on, että me yhdessä ollessamme virkistyisimme -
yhteisestä uskostamme, teidän ja minun."
Herra, rukoilemme, että tämä eristyneisyys murtuu.
Rukoilemme, että miehet tapaavat toisiaan, ja jakavat uskoaan.
Rukoilemme, Isä, että yhteinen uskomme vahvistuu -
jokaisessa perheessä, nuorten ryhmässä, jokaisessa soluryhmässä -
ja saamme ruokaa yhteisestä uskostamme Pohjoismaissa, -
ei vain muista asioista vaan, anna Sanalla olla paikkansa, Isä, -
Jeesuksen nimessä. Aamen.
Room. 10:1 on lyhyt jae, jossa Paavali sanoo: -
"Veljet, minä toivon sydämestäni ja -
rukoilen Jumalaa heidän edestänsä, että he pelastuisivat."
Herra, rukoilemme ympärillämme olevien ihmisten puolesta, -
jotka eivät vielä tunne sinua.
Herra, juuri nyt nostat esiin jonkun perheenjäsenen tai työkaverin.
Isä, rukoilen ja toivon, että he pelastuvat.
Herra, poista kaikki sokeus työkavereiltani.
Tämän maailman Jumala on sokaissut ei-uskovat, -
jotta he eivät näkisi evankeliumia.
Siksi sidomme kaiken pimeyden, joka sokaisee ihmisten mielet, -
sukulaisten, perheenjäsenten, työkavereiden.
Herra, nostamme eteesi miehet ja naiset.
Herra, pyydämme, että annat meille uskoa murtautua läpi rukouksessa, -
kuten Paavali, Jeesuksen nimessä.
Sitten jatkamme ja rukoilemme, Room. 12:9-13. Siinä sanotaan: -
"Olkoon rakkaus vilpitön, kammokaa pahaa, riippukaa hyvässä kiinni.
Olkaa veljellisessä rakkaudessa helläsydämiset toisianne kohtaan; -
toinen toisenne kunnioittamisessa kilpailkaa keskenänne.
Älkää harrastuksessanne olko veltot; -
olkaa hengessä palavat; palvelkaa Herraa.
Olkaa toivossa iloiset, ahdistuksessa kärsivälliset, rukouksessa kestävät.
Pitäkää pyhien tarpeet ominanne; harrastakaa vieraanvaraisuutta."
Nyt rukoilemme näitä jakeita, Room. 12:9:stä.
Kiitos Paavalin kehotuksesta, että rakastamme toisiamme vilpittömästi.
Nyt rukoilemme erilaisten kristittyjen yhteyksien, -
eri soluryhmien, -konstituutioiden, nuorisoryhmien,
naisten- ja miesten ryhmien puolesta.
Herra, pyydämme aitoa vilpittömyyttä, että rakastamme toisiamme aidosti.
Murramme eristyneisyyden, missä sanat on vaiennettu ja -
etäältä kommunikoidaan tekstiviestein.
Pyydän kohtaamisia, että rakastamme vilpittömästi toisiamme.
"Katso, kuinka he rakastavat toisiansa" Joh. 17. ja maailma uskoo.
"Kammokaa pahaa", pyydän sitä koko Pohjolan seurakunnan puolesta.
Herra, ravistele pahuutta elämässämme, jossa olemme -
kääntyneet epäjumalain puoleen. "Riippukaa hyvässä kiinni".
Herra, vahvista nuoria riippumaan kiinni hyvässä, -
kun heillä on vaihtoehtoja, Jeesuksen nimessä.
Tässä voit sanoa henkilöiden nimiä rukoillessasi.
"Olkaa veljellisessä rakkaudessa helläsydämiset toisianne kohtaan."
Herra, rukoilen kaikkien solu-ryhmien johtajien puolesta, -
jotka avaavat kotinsa. Vahvista heitä tänään.
Anna sisarusrakkauden kukoistaa, Pohjolan kaikissa pienryhmissä.
Siunaa jokaista soluryhmän johtajaa, avustavaa johtajaa, -
ylistyksen johtajaa.
Rukoilemme jaetta 11: "Älkää harrastuksessanne olko veltot."
Herra, pyydämme intoa tehdä hyvää. "Olkaa hengessä palavat."
Anna hengen olla palava jokaisessa uskovassa niin, että kaikissa -
perheissä isä ja äiti rukoilevat palavasti Pyhässä Hengessä.
Rukoilemme myös palvelijain asenteen puolesta.
Herra, näet monet kirkossa kävijät, jotka kokevat, ettei heillä ole -
tehtävää ja pyydämme, herätä jotain sanastasi, jossa voimme palvella.
Voimme tehdä jotain, pyydämme iloa, joka siitä tulee.
"Olkaa toivossa iloiset, ahdistuksessa kärsivälliset, -
rukouksessa kestävät. Pitäkää pyhien tarpeet ominanne".
Kiitos, että kuulet rukouksemme, Jeesuksen nimessä. Aamen.
Sitten on myös lyhyitä jakeita, Room. 15:5-6:sta:
"Mutta kärsivällisyyden ja lohdutuksen Jumala suokoon teille,..."
Ajattele, että kuulumme kärsivälli- syyden ja lohdutuksen Jumalalle.
"...että olisitte yksimieliset keskenänne, -
Kristuksen Jeesuksen mielen mukaan, -
niin että te yksimielisesti ja yhdestä suusta ylistäisitte Jumalaa -
ja meidän Herramme Jeesuksen Kristuksen isää."
"Kärsivällisyyden ja lohdutuksen Jumala suokoon teille".
Jotain on tapahtunut, tarvitsemme lohtua.
Kärsivällisyytemme on kadonnut.
Rukoilemme, ettemme anna periksi, kun jotain ikävää tapahtuu.
Pyydämme lohdutusta, että olemme yksimielisiä, -
Jeesuksen Kristuksen mielen mukaan, emme oman tahdon, -
niin että yhdestä suusta ylistämme Jumalaa ja -
meidän Herramme Jeesuksen Kristuksen isää.
Pyydämme yksimielisyyttä seura- kuntiin, soluihin ja koteihin.
Room. 15:13 "Mutta toivon Jumala täyttäköön teidät -
kaikella ilolla ja rauhalla uskossa, -
niin että teillä olisi runsas toivo Pyhän Hengen voiman kautta."
Herra, anna sen tapahtua: Toivon Jumala täyttäköön teidät -
kaikella ilolla ja rauhalla uskossa, niin että teillä on runsas toivo -
Pyhän Hengen voiman kautta kaikilla työpaikoilla.
Haastan sinut nyt tulevien seitsemän päivän ajalle.
Ajattele, että olemme kuninkaan lapsia. Haastan sinut rukoilemaan -
Paavalin rukouksia Roomalaiskir- jeestä perheesi kanssa 7. päivää.
Jos sinulla ei ole perhettä rukoile ystäviesi kanssa.
Voit rukoilla puhelimitse tai skypessä. Itse rukoilen paljon skypen kautta.
Pidä rukouskokouksia aamuisin kotonasi 7. päivän ajan.
Rukoile soluryhmäsi kanssa.
Jos on liian vähän rukousta, pyydä, että voisitte rukoilla enemmän.
Mene kirkon rukouskokouksiin.
Haastan sinua menemään yhteis- kristilliseen rukouskokoukseen.
Mene sinne ystäviesi kanssa.
Siunaan lopuksi sinua, veljeni ja sisareni, joka katsot tätä.
Herra, anna heidän viikkonsa olla fantastinen.
Anna heidän varata aikaa kalenterista 7. päivänä, -
soittaa, lähettää viestiä, tekemään aloitteen rukoilla perheen kanssa,-
kotona, rukouskokouksissa. Herra, kiitän sinua Roomalaiskirjeestä.
Opeta meitä yhdessä murtautumaan läpi rukouksessa. Aamen.
Haluan rohkaista sinua, joka katsot tänään.
Arvostan suuresti TaivasTV7:n työtä Pohjoismaissa, -
missä puolustetaan Jumalan sanaa.
Rohkaisen sinua sijoittamaan tähän työhön ja -
kylvämään, kuten maanviljelijä kylvää ja kyntää, jotta saa sadon.
Pohjoismaissa näemme luopumuksen Jumalan sanasta.
Kristityistä miehistä noin 7% ja naisista 13% lukee Raamattua.
Ole mukana ja kylvä tähän työhön. Anna Jumalan sanan evankeliumin -
ja tuen vaikuttaa eri maissa. Ole mukana tässä työssä.
Kylvä TaivasTV7:n hyvään maaperään. Jumala sinua siunatkoon!
Mukavaa, että tuet tätä työtä!
Suomennos: Anneli Olin